Sur Editur, Napuljun Bonaparte kien jgħid li aħjar tiġġieled l-eħrex battalja milli tipprova tfiehem injorant. U injorant xi ħaġa ta! Billi jaf l-iskola, billi mar Brussell diversi drabi, fl-affarijiet importanti fejn jidħol pajjiżna u li huma ta' importanza enormi, ma hawnx injorant iżjed mill-Kap tal-Oppożizzjoni – ħlief forsi Ġaħan. Meta int tgħajjar Prim Ministru b'affarjiet li mhux minnhom, kulma jirnexxilek tagħmel hu li ġġiegħel lin-nies aktar jinġibdu lejh għax jafu li mhux minnu li qed jingħad, Mhux talli hekk, talli tiġbed nies lejh bħalma ġara fl-aħħar elezzjoni; nies li qabel kienu tal-fehma tiegħu. Din il-ħaġa rajtha ssir quddiem għajnejja. Dawn jgħidu li jħobbu lil Malta? Ħafna tgħajjir lejn il-Prim Ministru tal-pajjiż. Roberta Metsola żgur li ma tħobbx lil Malta bil-mod kif ivvutat fi Brussell. Naħseb kulħadd iggustaha! Possibbli li Simon Bussutil ġegħelha tagħmel hekk?! Għax kieku ngħid li Ġaħan ġenju ħdejh! Kontra Malta. Iva, Metsola vvutat kontra art twelidha! Ġuda ttradixxa lil Ġesù Kristu u Metsola vvutat kontra pajjiżha! Għamilt żmien naħseb li, għalkemm ma kellux l-istess prinċipji tal-Laburisti, Lawrence Gonzi kien raġel intelliġenti, però, meta ta l-appoġġ sħiħ tiegħu lil Simon Bussutil bħala Kap tal-Opożizzjoni, wasalt għall- konklużjoni li dan, fl-aħħar mill-aħħar, kien Ġaħan ieħor. Ma nafx xi trid tkun biex tapoġġa lil Simon Bussutil li l-istrateġija tiegħu hija biss li jgħajjar lil Joseph Muscat lejl u nhar jew inkella jagħmel xi protesta kontra l-korruzzjoni. Kompli għajjar lill-Prim Ministru Simon Bussutil ħalli aktar jidħol f'qalbna. Valerie Borg, IL-BELT VALLETTA